Amerikaanse aanval op Sirië: Eerste hindernis oorgesteek – praag.co.za — 20 jaar jonk!
Tien senatore het ten gunste van die resolusie gestem, sewe daarteen en een het aangedui dat hy “teenwoordig” is.
Die Senaat, wat deur die Demokrate beheer word, sal later dié week oor direkte Amerikaanse militêre betrokkenheid in Sirië stem. Die VSA steun reeds Al-Kaida-vegters wat die Siriese president probeer ontsetel.
Die huis van verteenwoordigers wat onder Republikeinse beheer is, moet ook oor die maatreël stem alvorens pres. Barack Obama dit kan bekragtig. Die meeste Republikeine is daarteen gekant. Dit word slegs deur Neo-Konserwatiewes ondersteun wat nou betrokke is by die industriële en militêre kompleks.
Obama het die kongres gevra om goedkeuring te gee vir oënskynlik beperkte aanvalle op Sirië, in reaksie op president Bashar al-Assad se vermeende gebruik van chemiese wapens teen burgerlikes. Kritici meen egter dat die goedkeuring die president se magte veel verder sal uitbrei.
Daarbenewens is sommiges skepties oor die getuienis wat deur die Obama-administrasie voorgehou word vir die gebruik van gifgas, aangesien John Kerry foto’s van Irak gebruik het om die aantal sterftes in Sirië aan te dik. Die foto is terugetrek.
Intussen het ‘n voormalige Britse ambassadeur, Craig Murray, te kenne gegee dat Britse intelligensie geen aanduiding van Sirië se betrokkenheid by die gifgasaanval kon vind nie. Murray het sy verbasing daaroor uitgespreek en gesê die inligting is deur Israel aan die VSA verskaf wat nie dieselfde insamelingskapasiteit het as die VK se Troodos-fasiliteit wat die Midde-Ooste betref nie.
Skrywer Karin RoodtGepubliseer op 5 September 2013 Kategorieë Internasionale nuus, NuusSleutelwoord Al Kaida, Amerikaanse Senaatskomitee, Bashar al-Assad, chemiese wapens, Demokrate, huis van verteenwoordigers, militêre ingryping in Sirië, Neo-Konserwatiewes, pres. Barack Obama, Republikeine
Vorige Vorige artikel: Groot dele van Johannesburg sonder krag
Volgende Volgende artikel: Polisielid en SAID-werknemer vas vir dwelmsmokkel